Eskom waarsku teen konsessie-slenter | Maroela Media
Eskom waarsku teen konsessie-slenter
Eskom het Vrydag ŉ waarskuwing uitgereik oor ŉ slenter oor Eskom-konsessies.
“Eskom distansieer homself van ŉ bedrogskema waar misdadigers aanvoer die maatskappy bied konsessiegeleenthede vir die verspreiding van voorafbetaaldeelektrisiteit-geldmasjiene,” het die kragvoorsiener gesê.
Volgens Eskom voer die bedrieërs aan dat die verspreiders ook elektrisiteit sou kon herverkoop teen ŉ bedrag wat hulle self bepaal. “Dit is verkeerd, aangesien elektrisiteitpryse in Suid-Afrika bepaal word deur die Nasionale Energie-reguleerder (Nersa), en geen verkoper toegelaat word om addisionele koste by te voeg nie.”
Eskom maan lede van die publiek om nie slagoffers te word van dié slenter nie en om nie handel te dryf of kontak te maak met die SA Tendergate-webwerf nie, aangesien dit ŉ “bedrogskema” is en alle Eskom-sakegeleenthede slegs op sy eie webwerf, eskom.co.za, adverteer word.
[Foto’s] NSRI-stoor geplunder, beroof
Kaapstad-polisie skiet gewapende rowers
Nollie du Plessis · 3 jaar gelede
Maroelamedia hou vinger op die pols met belangrike nuus